CELEX: 62017CN0521
Language: bg
Date: 2017-09-01 00:00:00
Title: Дело C-521/17: Преюдициално запитване от Tallinna Ringkonnakohus (Естония), постъпило на 1 септември 2017 г. — c.v. SNB-REACT и др./Deepak Mehta

13.11.2017   
            
            
               BG
            
            
               Официален вестник на Европейския съюз
            
            
               C 382/34
            
         Преюдициално запитване от Tallinna Ringkonnakohus (Естония), постъпило на 1 септември 2017 г. — c.v. SNB-REACT и др./Deepak Mehta
   (Дело C-521/17)
   (2017/C 382/41)
   Език на производството: естонски
   
      Запитваща юрисдикция
   
   Tallinna Ringkonnakohus
   
      Страни в главното производство
   
   
      Ищци/Жалбоподатели: c.v. SNB-REACT и др.
   
      Ответник: Deepak Mehta
   
      Преюдициални въпроси
   
   
            
               1)
            
            
               Следва ли член 4, буква в) от Директива 2004/48/ЕО на Европейския парламент и на Съвета от 29 април 2004 година относно упражняването на права върху интелектуалната собственост (1) да се тълкува в смисъл, че държавите членки са длъжни да признават организациите за управление на колективни права върху интелектуалната собственост, които упражняват правата на притежателите на марки, за лица с право да използват от свое име способи за съдебна защита с цел защита на правата на притежателите на марки и да предявяват от свое име искове пред съдилищата с цел упражняването на правата на притежатели на марки?
            
         
            
               2)
            
            
               Следва ли членове 12, 13 и 14 от Директива 2000/31/ЕО на Европейския парламент и на Съвета от 8 юни 2000 година за някои правни аспекти на услугите на информационното общество, и по-специално на електронната търговия на вътрешния пазар (Директива за електронната търговия) (2) да се тълкуват в смисъл, че като доставчик на услуги по смисъла на тези разпоредби, по отношение на който се прилага предвиденото в тези разпоредби освобождаване от отговорност, следва да се разглежда и доставчик на услуга, която се състои само в регистрирането на IP адреси и в способстването по този начин на анонимното свързване на тези адреси с домейни, както и в отдаването под наем на тези IP адреси?
            
         
      (1)  ОВ L 157, 2004 г., стр. 45; Специално издание на български език, 2007 г., глава 17, том 2, стр. 56.
   
      (2)  ОВ L 178, 2000 г., стр. 1; Специално издание на български език, 2007 г., глава 13, том 29, стр. 257.